Prūsa

**Prūsa** – istōriska baltiska tautā sērdau Mēmelin en zeimamans be deinamans. Pirzdaumai bēi enbūwintan pra prūsans, teinū pagābtan Pōlei un Russjai.

En šan kērdān prūsans sin laikātun ezze 1 miliōns zmānenawinan. Māisiskan tenēisan iz Prūsas tāutas un iz Miksijas.

Pirmā prūsiska wālstis bēi en uštasmu metsimtan. Sta bēi Wīdawutjas kunnegista na teritōrijai wīlaišas Wārmin. Pirzdau Urdenas perēisnan ni bēi aīnan prūsiskan wālstin. Prūsa bēi padelītan na gintus tāutans, kawīdai bēi niperlānku adder kuōrdinitan pra kirsagintiskan urdenan stēisan Kriwwin (šī kerdā ast bilītan dīgi per prūsiska teōkratija) Ukaswarewīngei deīktai bēi Balga (pirman galwasmistan), Drūsa be Wiskjāutai (debbas āustas), Rāmawa (religiōnis centran).

En XIII mettasimtan ebwarītan pra Miksiskan Urdenan. Stan kērdan pragīwija zūrgi 150 tūsimtans prūsans. Pagaūwa si kōlunizaciōnis kerdā. Prei Prūsan preiwāndrau pōlai, laītawjai (en kōlunizaciōnis pagaūseņu tūlin iz tennans bēi etwartinātei si prūsai), miksis, šuttai, ullanderei be kitāi. Prūsai pastāi miksintan, pōlunizitan adder laītawizitan.

En XV mettasimtan delīks stesses Prūsan sendāi di prei Pōlin (Pameddi, Paguddi be Wārmi). En 1525 mettan, en deīktu stesses urdenas wālstin, pastai pagruntintan Prūsija – swītewiska wālstis. En 1772 wālstis ast preidātan prei Hohenzollernan mōnarchijan be panzdau prei Mikskātautan.

En 1945 Prūsa pastāi padelītan sērdau Sōwetiskan Uniōnin be Pōlin.

Niwārais desimtmettiskais teikātun si sklaitawīdas prūsiskas ōrganizacijas, kwās interessi si un rēidina prūsiskan weldīsnan. Ainā iz stawīdas – Twānkstas Prūsa (Prūsiska Tāliwidāsna).

## Prūsiskas zemmis

* Barta
* Galinda
* Jātawa (turēi subperwaldīsnan)
* Nadrāuwa
* Nātanga
* Paguddi
* Pameddi
* Sasnā
* Semba
* Skallawa
* Wārmi

Tēnti pastippas zemmis (be Skallawas) ast pagābtan dwejjan wālstin:

* Pōlis (1 600 000 buwīntajai, 24 000 km²)
* Russjas (900 000 buwīntajai, 15 000 km²)

P. S. Skallawa istōriskai bēi enbūwinta telli prūsan telli leītawjan (zemāitjan), stesse paggan kwaitan auwīngtwei nēsenwaitjasnan, glaubān tēntiskan Prūsas wālstis etteikāsnas plannan, Prūsas-Leītawas arāiks ēit ēnilgan Mēmelin.

Ezze Prūsas delīkans peisāi Peter von Dusburg (XIV mm.):

*Prūsiska zemē pastāi delītan si en 11 delīkans. Pimā bēi Kulmas zemē be Lubawa, kawīdan ērgi perēisnan stēisan Teutōniskas buttas brātin bēi ēst nigiwītan. Antrā — Pameddi, en kawīdai pameddjai buwinna. Tirtī — Paguddi, en kawīdai buwunna paguddjai. Ketwirtā — Wārmi, en kawīdai buwinna wārmjai. Penktā — Nātanga, en kawīdai buwinna nātangjai. Ustā — Semba, en kawīdai buwinna sembai. Septmā — Nadrāuwa, en kawīdai buwinna nardrāuwjai. Asmā — Skallawa, en kawīdai buwunna skallawjai. Newintā — Sūdawa, en kawīdai buwinna sūdawjai. Desimtā — Galinda, en kawīdai buwinna galindjai. Ainadesimtā — Barta anga Plika Barta, kawīdai teinū ast bilītan pra Debban be Mazzan Bartan, en kawīdai buwinna bartai, anga bartensai.*

## Mestāi

### **Galwasmestāi**

Istoriska Prūsas īr wisēisan baltan religiōzan „galwasmēstan“ bēi wāriskaisis Rāmawas wāiss prei kawīdses wīrst stalīwuns kriwjan kriwāitjas ālkan.

Tēntiskaisjas Prūsas tāutas ukamāisesan mēstan ast Twānksta, kawīda ast ukadeznais lāikama etteikātan Prūsas wālstis galwasmēstan.

### **Mēstai**

Kitāi māisesai mestāi ast:​

1. ​Tilzi
2. Instrā (Instrāpils)
3. Labjawa
4. ​Pilawa
5. ​Gabi (Gumbini)
6. Luks